Sebastyan Kou rasman IAAF prezidenti lavozimini egalladi

1500 metr masofaga yugurish bo‘yicha ikki karra Olimpiada chempioni Sebastyan Kou rasman yengil atletika federatsiyalari xalqaro assotsiatsiyasi (IAAF) prezidenti lavozimini egalladi. Bu haqda “TASS” xabar bermoqda.

Kou ushbu xalqaro tashkilotning 19-avgust kuni Pekinda bo‘lib o‘tgan kongressidagi prezidentlik lavozimi uchun saylovlarda yagona raqibi Sergey Bubkani ortda qoldirdi: britaniyalik uchun 115, ukrainalik uchun esa 92 ovoz berilgan.
Kou 58 yoshda, sportdagi faoliyatini yakunlagandan, Angliya parlamenti a’zosi bo‘ldi, London olimpiadasi tashkiliy qo‘mitasini boshqardi.